Návod pre používateľa Cyber-shot
Tlač
Úvodná strana > Prezeranie záberov na TV prijímači > Prezeranie záberu na HD TV prijímači (vysoké rozlíšenie) > Prezeranie záberu na HD TV prijímači pomocou kábla s adaptérom pre výstup HD (predáva sa osobitne)

## Prezeranie záberu na HD TV prijímači pomocou kábla s adaptérom pre výstup HD (predáva sa osobitne)

Pripojte fotoaparát k HD TV prijímaču (High Definition – vysoké rozlíšenie) pomocou kábla s adaptérom pre výstup HD (predáva sa osobitne). Použite kábel s adaptérom pre výstup HD kompatibilný so špecifikáciou Type3a (predáva sa osobitne).

1. Vypnite fotoaparát aj TV prijímač.

1. Pripojte konverzný adaptér (D) ku káblu s adaptérom pre výstup HD (C) (predáva sa osobitne) a pripojte fotoaparát k HD TV prijímaču (vysoké rozlíšenie) pomocou vhodného kábla.

A: COMPONENT VIDEO IN
B: AUDIO
C: Kábel s adaptérom pre výstup HD (predáva sa osobitne)
D: Konverzný adaptér (tento konverzný adaptér sa dodáva spolu s káblom s adaptérom pre výstup HD kompatibilným so špecifikáciou Type3a (predáva sa osobitne)).
E: Multikonektor

1. Zapnite TV prijímač a nastavte vstup.

1. Stlačením tlačidla (Prehliadanie) zapnite fotoaparát.

Zábery nasnímané fotoaparátom sa zobrazia na TV prijímači. Zvoľte požadovaný záber pomocou ovládacieho tlačidla.
„PhotoTV HD“
Tento fotoaparát je kompatibilný s normou „PhotoTV HD“.
Pripojením TV prijímača značky Sony kompatibilného s „PhotoTV HD“ pomocou kábla s adaptérom pre výstup HD (predáva sa osobitne), ktorým sa zabezpečí výstup HD videosignálu (1080i), si môžete v pohodlí vychutnať celý nový svet fotografií s úchvatnou Full HD kvalitou.

- Funkcia „PhotoTV HD“ poskytuje vysokodetailné a fotografické zobrazenie jemných textúr a farieb.

- Musíte zmeniť nastavenie TV prijímača. Podrobnosti si pozrite v návode na použitie TV prijímača.

Poznámky

- Počas vysielania obrazových záznamov do TV prijímača nie je možné prehliadanie záberov v režime jednoduchého snímania.

- Zábery nasnímané vo veľkosti [VGA] nie je možné prehrávať vo formáte HD.

- Keď snímate videozáznamy, pričom fotoaparát je k TV prijímaču pripojený pomocou kábla s adaptérom pre výstup HD (predáva sa osobitne), snímaný obraz sa nebude na obrazovke TV prijímača zobrazovať.

- Pred použitím tejto funkcie zvoľte MENU (Settings) (Main Settings), aby bolo potom možné zvoliť [HD(1080i)] pre [COMPONENT].

Súvisiaca téma
COMPONENT
Späť na začiatok